Den ældre generation boede i den ældste del af huset fra 1694. Køkkenet eller stegerset består mest af skorstenen, så stor at husmoderen kunne stå helt inde i den, når hun skulle passe maden på det åbne ildsted. Fra denne skorsten blev der fyret ind i [[gruekedlen]], i [[bageovn]]en som stak uden for husmuren og i [[bilæggerovn]]en som stod i stuen.<ref>Stoklund, s. 80</ref> I stuen sov og spiste man og foretog det indendørs arbejde. Møbleringen er noget gammeldags med bordet på tværs i stuen i stedet for langs vinduet. Fra stuen kan man kigge ind i øverstestuen, som ikke kun er det klassiske opbevaringsrum med kister og skabe, men også mandens træværksted. Her supplerede han det beskedne landbrug ved at fremstille store mængder tøndebånd<ref>Stoklund, s. 67ff</ref>, river, [[le]]skafter, kurve, træskeer o.l.<ref>Stoklund, s. 68</ref> Skoven, særligt underskoven, blev udnyttet optimalt, også til dyrkning af æbler og humle.
Bygninger,_konstruktioner_og_anlæg Arkitektur